Myth Ondath

Den største by i Arenchion. I perioden efter den store krig ledte menneskerne kontinentet fra byens store palads. Paladset er sidenhen blevet overtaget af bystyret.

## Distrikter / Steder

De fleste rejsende vil komme gennem nordporten, fra Lothen, eller vestporten, fra Myth Drannor. Allerede før begge porte tager bebyggelsen til. Her bor byens mest fattige, samt nogle bønder. Der findes nogle enkelte små beværtninger, som understøtter dem der ikke kan komme ind i byen.

### Nørreporten

Når man kommer ind af Nørreport vil man blive mødt med en bred vej. Selve porten er den største af de 3 der er i byen, så bred at der kan køre 2 kærrer side om side i gennem. Den brede vej fører ned til den store plads foran byens palads. Man kan se skibsmasterne bag husene, som noget af det første når man kommer gennem porten. Vejen drejer let mod øst når man følger den ned til den paladspladsen.

### Østerporten

Des længere øst man kommer i Myth Ondath, des mere fattigt bliver det. Især mellem de to veje til paladspladsen fra Nørreporten og Østerporten er der en generel mangel på velstand. Der ligger få kroer og stort set ingen anden handel. Bydelen lugter skidt da der ikke er kloakering. Det er sjældent at nogen som kommer fra bydelen går ud, ligesom det modsatte også er tilfældet.

### Paladspladsen

Pladsen foran paladset er stor. Der er markedsdag én gang om måneden, her kommer der handelsmænd fra hele Arenchion. Langs hele østsiden ligger det store palads, herfra regeres Myth Ondath og dets opland. Det er også her at storstyret, en samling af alle byer i Atheldam, holder til. Stort set alle facader mod paladspladsen er mondæne butiksfacader. Der er blandet kunstforretninger, juvelerere, møbelforretningerl, våbenhandlere m.m. Langs den sydlige del af pladsen går der mange små veje til havnen, mens man nordpå kommer til rigmandskvarteret. Går man mod havnen bliver butikkerne mere obskure her ligger der kroer af alle mulige slags.

#### Paladshaven

Bag det store palads ligger Paladshaven. En have med stor skønhed. Her gror der blomster og træer fra hele Arenchion, og enkelte af disse gror kun her. Paladshaven fører ned til udmundingen af den store flod, Mithlin. Nord for paladshaven går der en bro over til Citadellet.

### Havnepladsen

Der summer altid af liv på havnepladsen. Hver dag ligger der 50 skibe til i havnen og lige så mange rejser derfra. De store pakhuse langs havnen er garanti for liv både for indgående og udgående varer. Går man mod øst ligger byens bordeller mellem nogle få værtshuse.

### Citadellet

Citadellet er Myth Ondaths sidste forsvarsværk beliggende på en ø i Mithlin. Det er her det militære styre i Myth Ondath holder til. I katakomberne under citadellet er der plads til at de fleste af byens borgere kan være i sikkerhed under et eventuelt angreb.

### Vesterporten / Tempelområdet

Tempelområdet er navngivet efter det store tempel der ligger på den højeste bakke i Myth Ondath. Her findes klostre, samt huse for de religiøse klasser Paladons, Clerics, osv. Her kan man finde en del ting inden for det magiske felt, såsom healing potions eller spell scrolls.

#### De 7 guders tempel

Det største tempel i Arenchion. Bygningen består af 7 høje tårne, som hver repræsenterer en gud. Mod øst står Vigas tårn og mod vest står Morgis' tårn. I midten er en stor aflang tempelbygning, som går fra syd mod nord. I dette rum er der et alter til alle 7 guder også Morgis, hvor man som oftest beder når man er til begravelse.

### Byskoven

Byskoven ligger nord for tempelområdet. Det er som navnet antyder en stor skov inden for byens mure. Her bor der skovelevere og de få andre skovboende humanoids.

### Rigmandskvarteret

Området nord for paladspladsen er hvor de rige mennesker bord. Disse mennesker har tjenestefolk der løber ærinder for dem og ofte er den første kontakt til disse huse. Enkelte af de rigeste borgere har bevæbnede vagter. Her ligger byens håndværker laug for at få mest mulig indflydelse over beslutningstagerne. Ifølge rygterne er der i dette område flere hemmelige loger.